<https://ravnododna.com/tag/rabat/event_183071_0>
<http://schema.org/description>
"<figure id='attachment_183072' style='width: 800px' class='wp-caption alignnone'><img class='size-medium wp-image-183072' src='https://ravnododna.com/wp-content/uploads/2022/09/San_i_ludilo_plakat-800x448.jpeg' alt='' width='800' height='448' /><figcaption class='wp-caption-text'>San i ludilo</figcaption></figure> <p>Premijera predstave San i ludilo autora <strong>Gorana Matovića</strong> i <strong>Sare Renar</strong> održat će se u petak 7. listopada u Polukružnoj dvorani Teatra &amp;TD s početkom u 20 sati. Ulaz isključivo s pozivnicom. Reprizna izvedba na rasporedu je 8. listopada.</p> <p>Nakon praizvedbe predstave San i ludilo (1976.) u suradnji s <strong>Arsenom Dedićem</strong>, koji je s Matovićem više od 40 godina gradio živi portret <strong>Tina Ujevića</strong>, pridružuje se Sara Renar koja svojom glazbom nastavlja Arsena i Tina. Goran Matović autor je kolaža, Sara Renar glazbe, <strong>Anica Tomić</strong> umjetnička je savjetnica, a <strong>Marko Mijatović</strong> oblikovatelj svjetla.</p> <p>Ovo novo izdanje glazbeno-scenskog projekta dvostruka je posveta: Tinu Ujeviću, velikom hrvatskom pjesniku i boemu te njegovu sjajnu interpretu Arsenu Dediću.</p> <p>&#8220;Velika mi je čast da me Goran pozvao u ovaj projekt. Naslijedila sam vrlo odgovoran i delikatan, ali ujedno i zaista prekrasan zadatak: kako zvukom Ujevićev bezvremenski poetski izričaj tumačiti u suvremenom kontekstu i kako njegova poetika odzvanja u uhu suvremenog slušatelja?&#8221;, rekla je o projektu Sara Renar.</p> <figure id='attachment_183073' style='width: 800px' class='wp-caption alignnone'><img class='size-medium wp-image-183073' src='https://ravnododna.com/wp-content/uploads/2022/09/San_i_ludilo-800x534.jpg' alt='' width='800' height='534' /><figcaption class='wp-caption-text'>Goran Matović i Sara Renar (foto: Ines Novković)</figcaption></figure> <p>San i ludilo trojstvo je gradiva i osebujne montaže poznatih i manje poznatih pjesama, zatim Ujevićeve aforistične pjesničke proze i odabranih mjesta njegove ispovjedne esejistike: Ispit savjesti, El sentimiento de la vida i Pobjeđujem hljeb. Ujevićevo djelo svojevrsna je ispovijed nalik autobiografskom eseju Ispit savjesti. San i ludilo trostruka je ispovijed: Ujević, Matović, Renar.</p> <p>&#8220;Magija je prva riječ koja nam pada na pamet kad pomislimo na učinak pjesništva kakvo je Ujevićevo, koje sve kazano preobražava i svemu slućenom daje moć i ljepotu kakvu prethodno nije imalo. Veliki mag riječi Zagrebu je dao sjaj duhovne prijestolnice. Tinovi monolozi i šutnje za vratima gostionice ušli su u legendu. Da nije bilo Tina, duhovna slika zagrebačke i hrvatske kulture bila bi lišena čuda Riječi. Gdje god bi se pomicao, otvarali su se svjetovi i događao teatar: nezaboravni Ujevićev teatar&#8221;, naglasio je Goran Matović.</p> <p>Predstava je nastala u koprodukciji Teatra Poezije i Teatra &amp;TD.</p> "
<https://ravnododna.com/tag/rabat/>